
Es defineix, caracteritza i descriu una nova unitat estratigràfica formal 
denominada Formació ses Olles integrada per lutites, margues i margues 
arenoses amb fauna salobre i/o d'aigua dolça. Aquestes contenen restes de 
plantes caràcies, abundant fauna de mol-luscs caracteritzada per la 
presència de bivalves del tàxons Lymnocardiinae i Dreissenidae d'origen 
paratethià i gasteròpodes d'aigua dolça-salobre i pulmonats, així com una 
abundant però poc diversificada fauna d'ostràcodes d'afinitat paratethyana, 
propis d'aigües oligo-mesohalines poc profundes. La seva posició 
estratigràfica, entre la deposició del Complex Carbonàtic Terminal i l'inici 
del Pliocè, així com el seu contingut paleontològic ens permeten situar 
aquesta formació en una edat Messinià superior. La situació i les condicions 
paleoambientals observades ens permeten correlacionar aquests depòsits 
amb l'episodi Lago Mare que va tenir lloc a la Mediterrània al final de la 
Crisi de Salinitat Messiniana just abans de la reinundació marina de 
principis del Pliocè. 

Paraules clau: Lago Mare, Messinià final, Crisi de Salinitat Messiniana, 
Mediterrània occidental. 


DEFINITION AND CHARACTERIZATION OF THE SES OLLES 
FORMATION (LAGO MARE, UPPER MESSINIAN) ON THE ISLAND 
OF MALLORCA (BALEARIC ISLANDS, VVESTERN 
MEDITERRANEAN). A new formally stratigraphic unit named Ses Olles 
Formation located at top of the upper Messinian and at base of the Pliocene 
marine succession in the island of Mallorca has been distinguished, defined 
and characterized. This unit is made up of lutites, marls and sandy marls 
containing charofites, rich mollusc faunas characterized by bivalves 
Lymnocardiinae and Dreissenidae of Paratethyan origin and non-marine 
gastropods, and low diversified ostracod faunas of Paratethyan affinity, 
typical of oligo-low mesohaline shallow waters. The stratigraphical 
position and the paleontological data restrict the age of the former to the 
late Messinian. The age and environmental conditions correlate these 
deposits with the Lago-Mare event occurring throughout the Mediterranean 
before the marine flooding at the beginning of the Pliocene. 

Introducció 


La crisi de salinitat messiniana és un 
esdeveniment major dins l'evolució de la 
Mediterrània que es caracteritza per la 
formació d'importants dipòsits de sals i 
guixos (evaporites) tant a la seva zona 
abissal profunda com en les conques 
marginals, una deposició sota unes 
condicions d'extrema evaporació. Arran de 
la troballa d'evaporites a les planes abissals 
es va derivar la hipòtesi de conca profunda 
dessecada, segons la qual durant el 
Messinià a la Mediterrània s'hauria produit 
una caiguda del nivell del mar de més de 
1500 m (Cita, 1973; Hsü et al., 1973, 
1978). Com a conseqüéncia de tal descens 
del nivell de la mar a la Mediterrània es van 
excavar profunds canons erosius en els seus 
marges, en coincidència amb els principals 
sistemes de drenatge (rius Roine i Nil). 

La crisi de salinitat va tenir el seu 
origen pel tancament de les vies marines 
(passadissos Bétic 1  Rifeny) que 
comunicaven la Mediterrània i l'Atlàntic. 
L'edat d'inici de la crisi, quan comença la 
precipitació de les evaporites, s'ha establert 
al voltant als -5.9 Ma (Krijgsman et al., 
1999, Manzi et al., 2013). La crisi acaba 
definitivament amb la reinundació de la 
Mediterrània a la base del Pliocè (-5,3 Ma, 
Krijgsman et al., 1999), la causa va ser 
l'obertura d'una nova via marina (l'estret de 
Gibraltar) que no existia ni durant ni 
anteriorment a la crisi de salinitat. 


A finals del Messinià, després de la 
sedimentació evaporítica que caracteritza la 
crisi de salinitat i just abans de la definitiva 
reinundació marina de la Mediterrània al 
Pliocè inferior produida com a 
conseqüéncia de l'obertura de l'estret de 
Gibraltar (5,33 Ma), la sedimentació es va 
caracteritzar per diversos tipus de litologies 
i un ambient deposicional d'aigües salobres 
(eurihalines) i/o aigua dolça. Aquest episodi 
sedimentari que coincideix amb una etapa 
de dilució entre la crisi de salinitat i la 
inundació pliocena, ha estat denominat sota 
el nom de Lago Mare (Ruggieri, 1962, Hsü 
et al., 1977). 

Inicialment, els dipòsits Lago Mare van 
ésser reconeguts sobre les evaporites de la 
zona abissal de la Mediterrània oriental i 
foren interpretats com a resultat d'una 
sobtada reinundació de la Mediterrània 
dessecada amb  aigües procedents del 
Paratethys (Hsü et al., 1977; 1978). La 
presència de dipòsits tipus Lago Mare ha 
estat també documentada tant en altres 
sectors abissals de la Mediterrània (Benson, 
1973; Iacarino i Bossio, 1999) així com en 
nombroses conques perimediterrànies, des 
de Màlaga fins a Xipre (Clauzon et al., 
2005; Orszag-Sperber, 2006, Soria et al., 
2007, Guerra-Merchán et al., 2010). 
Aquesta ubiqüitat ha induit a considerar 
l'episodi Lago Mare com un esdeveniment 
major, que caracteritza el dispositiu 
paleogeográfic postevaporític de tota la 
Mediterrània a finals del Messinià. 

Finalment, existeix un consens 
generalitzat en que, després d'aquest episodi 
Lago Mare, a inicis del Pliocè la 
Mediterrània va quedar completament 
reomplerta d'aigua marina procedent de 
l'Atlàntic, a causa de l'obertura de l'estret de 
Gibraltar (CIESM, 2008). 

L'objectiu d'aquest treball és definir i 
caracteritzar formalment els dipòsits de 
caràcter lacunar salobre (Lago Mare) que es 
van formar a la fi del Messinià a l'illa de 
Mallorca, ateses les recomanacions formals 
de la International Stratigraphic Guide, 
elaborada conjuntament per la International 
Subcommission on Stratigraphic Classifi- 


cation (ISSC) de la International Union of 


Geological Sciences (IUGS) i la Geological 
Society of America (Salvador, 1994; 
Murphy i Salvador, 1999; 2001). 

Per tot aixó es proposa definir una nova 
unitat estratigràfica formal, per a la qual 
cosa cal establir: 

- Una descripció, caracterització i 
definició clares i completes de la 
unitat, de manera que els investigadors 
posteriors puguin identificar-la. 

- La proposició del tipus, nom i rang de 
la unitat. 

- La designació d'una secció i localitat 
tipus on la unitat ha estat definida i on 
pugui ésser usada com a referència pels 
científics. 

- La publicació en un mitjà científic 
reconegut, amb regularitat periòdica de 
publicació i accessibilitat per a la 
consulta. 


Antecedents 


El geòleg francès Henri Hermite, a la 
seva tesi doctoral sobre la geologia de 
Mallorca i Menorca (Hermite, 1879) cita al 
Miocè superior dels voltants de Can Crespí 
a Llucmajor (actualment NW de la 


urbanització Puigderrós-Maioris Decima), 
un petit aflorament corresponent a una 
formació salobre formada per calcàries 
toves amb motlles de Cardium i 
Melanopsis, que recorden la fauna de les 
capes amb  Congeria (“couches a 
congéries") dels deposits aralocaspians i 
que compara amb els d'Aléria (Córsega). 
Posteriorment, Fallot (1922) atribueix 
erròniament la cita d'Hermite (1879) a la 
zona de Manacor. 

Oliveros et al. (1960) i Colom (1967, 
1975) citen ambients lacustres tortonians — 
pliocens amb restes d'arrels i presència de 
l'ostràcode Cyprideis torosa (Jones) al 
subsól (sondeig 5.1) de la conca d'Inca. 
Aquests estudis inicials estan afectats per 
una falta de definició diferencial entre el 
Miocè i el Pliocè, tenint en compte que: i) 
es basen en sondejos que perforen una 


seqüència molt continua amb força 
influència continental lateral (Complex 
Terrigen Marginal) amb falta de 


diferenciació estratigràfica de fàcies, ii) el 
Pliocè marí era inclòs dintre del comodí 
molasses Helvetecià-Tortonià (Morey i 
Mas, 2009). La interpretació d'aquests 
dipósits realitzada per Oliveros et al. (1960) 
i Colom (1967; 1975) és confusa i 
incorrecta segons manifesta posteriorment 
el propi Colom (1985). 

Esteban (1979; 1996) defineix, a partir 
dels afloraments de Mallorca, el Complex 
Carbonàtic Terminal (CCT), com a una 
unitat deposicional lateralment equivalent 
(o lleugerament posterior a la Unitat 
Evaporítica superior, indica que inclou, 
entre d'altres, calcàries d'aigües salobres 
i/o aigua dolça. 

Mateu (1982) i Mateu et al. (1997), a 
partir de les dades  paleobiológiques 
proporcionades per un sondeig (S-31) a 
l'Albufera d'Alcúdia (Mallorca), deter- 
minen un nivell evaporític messinià d'uns 
45 m de potència, que correlacionen amb 

l'Evaporita Superior finimiocénica descrita 
en els sondejos submarins del DSDP. 

En el límit superior d'aquest nivell 
evaporític quasi estéril (que s'atribueix a 
l'erosió localitzada al llarg del marges 
continentals de la Mediterrània en vies de 
dessecació) identifiquen un tram d'uns 5 m 
(entre -190 i -185 m) de margues ocres 
piritoses lacustres  evaporítiques amb 
cristalls de guix singenétic, restes de 
caràcies oligohalines (Chara) i ostràcodes 
polihalins (Cyprideis), que recobreixen 
directament el Messinià evaporític 1 que 
recorden les fàcies Lago Mare (Cita, 1973; 


Pliocè (Mateu, 1982) és posteriorment 
adscrit clarament al Messinià (Mateu et al., 
1997). Als nivells lacustres-evaporítics 
segueixen, de forma sobtada, les fàcies 
marines  transgressives-regressives del 
Pliocé. 

Colom (1985), a partir de l'anàlisi 
micropaleontológica de sondejos realitzats 
sobre materials post-orogènics de Mallorca 
i Menorca, detecta l'existència d'una fàcies 
evaporítica - erosiva que separa un conjunt 
inferior de dipósits del Miocé superior 
(Messinià) d'un altre conjunt superior de 
dipósits del Pliocé inferior. Indica que en 





Selli, 1973). Aquest tram atribuït els nivells de pas del Messinia superior 
inicialment, amb reserves, a la base del evaporitic al  Pliocé inferior marí, 

Fig. 1. Situació de les Illes Balears en el promontori Balear i mapa geològic de Mallorca amb la 
situació del afloraments i sondejos Lago Mare (Formació ses Olles): A.- Pedrera des Monjos 
(Porreres), B.- Cova des Fum (Campos), C.- Penya-segat de ses Olles (Llucmajor), localitat tipus, D.- 
Pedrera Can Ramis (Llucmajor), E.- Sondeig S-13 Aeroport (Palma), F.- Sondeig LLP-31 (Palma), 
G.- Puig de Son Seguí (Sta. Maria); H.- Comellar des Rafal (Santa Eugènia), I.- Camí des Terrer 
Blanc (Sencelles), J.- Llubí nucli urbà (Llubí), R.- Sondeig S-31 s'Albufera (Alcúdia). 

Fig. 1. Situation of the Balearic Islands on the Balear Promontory and geological map of Mallorca 
with the situation of the ses Olles Formation (Lago Mare) outcrops and boreholes: A.- es Monjos 
quarry (Porreres), B.- Cova des Fum cave (Campos): C.- ses Olles cliff (Llucmajor), type locality; 
D.- Can Ramis quarry (Llucmajor): E.- S-13 Airport borehole (Palma); F.- LLP-31 borehole 
(Palma); G.- Son Seguí hill (Sta. Maria); H.- es Rafal dip (Santa Eugénia); I.- es Terrer Blanc road 
(Sencelles), J.- Llubí urban nucleus (Llubí), K.- S-31 Albufera borehole (Alcúdia). 

apareixen, moltes vegades, nivells lacustres 
amb fauna própia d'ambients salobres o 
d'aigua dolça, que correlaciona amb 
l'esdeveniment Lago Mare de Hsü (1978). 
Aquests nivells presenten sedimentació 
piritosa — hematitica i guixos, amb 
presència de l'ostràcode Cyprideis torosa 
(Jones), abundància de restes d'arrels, 
oogonis de caràcies, petits gasteròpodes 
lacustres, restes òssies de peixos, resquills 
de conquilla lacustre i foraminífers litorals 
eurihalins (Ammonia, Elphidium, Nonion). 

Sobre aquests nivells de base lacustres 
segueixen nivells marins de salinitat normal 
amb una abundant i variada població de 
foraminífers bentònics i planctónics (entre 
aquets darrers Globorotalia margaritae), 
que representen l'arribada de la transgressió 
pliocena. Segons Colom (1985) el Miocè 
superior de Mallorca no acaba amb nivells 
marins de salinitat normal, sinó que entre el 
Miocè superior i el Pliocè inferior 
s'interposa una zona evaporítica, pertanyent 
a la fase de dessecació de la Mediterrània, 
amb una emersió parcial de les conques de 
l'illa compaginant llacunes i pantans amb 
sectors totalment emergits. L'arribada de la 
transgressió pliocènica aporta novament 
aigües de salinitat normal i associacions 
amb foraminífers abundants. 

Alvaro et al. (1984) citen una superfície 
d'erosió intramessiniana sobre la que es 
situà de forma expansiva el Complex 
Carbonàtic Terminal (Esteban, 1979) 
format per una unitat inferior carbonàtica 
hipersalina i una unitat superior argilosa 
amb fauna d'aigua dolça truncada a la part 
superior per una altra superfície càrstica 1 
erosiva. À l'est de la conca de Palma 1 a la 
conca d'Alcúdia, la unitat d'aigua dolça es 
situa per sobre la unitat inferior carbonàtica 
o en contacte directe amb els sediments de 
talás del Complex d'Esculls Messinià, en 
forma d'unitat cíclica caracteritzada per 
vàries discontinuitats internes (alternança 


de margues  sapropéliques —laminades, 
diatomites, argiles verdes i wackestones 
bioclàstics). 

La relació entre unitats és erosiva i el 
cicle s'inicia amb una superfície irregular 
que bretxifica la unitat inferior. La unitat 
superior d'aigua dolça es caracteritza per 
l'absència de foraminifers i la presència 
d'ostràcodes (Cyprideis i altres), caràcies 
(Chara, Nitellopsis) i petits gasteròpodes 
(Hydrobia). 

Mentre que Alvaro et al. (1984) 
consideren aquesta unitat d'aigua dolça 
post-evaporítica i la fan coincidir amb la 
reconeguda a la Mediterrània per Rouchy 
(1982) entre el Miocè terminal enrarit 
(Complex Carbonàtic Terminal aberrant 
d'Esteban, 1979) i el Pliocè marí normal: 
Simó i Ramón (1986) identifiquen aquests 
mateixos nivells amb la formació Trípoli 
descrita a Italia com una unitat pre- 
evaporítica marina. 

Barnolas (1991) es refereixen a unes 
fàcies de margues i diatomites, incloses 
dins del "Complex Terminal", descrites per 
Simó (1982) que només han estat 
localitzades en sondejos a la part central de 
la conca de Palma i que consisteixen amb 
margues  sapropéliques obscures amb 
peixos, margues verdes amb lumaquel:les 
de Cardium i Cerithium 1 diatomites 
blanques amb otòlits. A les columnes 
estratigràfiques corresponents als sondejos 
SO-01 (S-13 Palma SGOP): Son Sant Joan 
i SO-03 (S-16’ Palma SGOP): Son Ferriol, 
adjuntades com a informació comple- 
mentària del full 698/723(IV) (Palma) del 
MAGNASO, apareixen entre els 120/130 — 
135/145 m de profunditat uns 15 m de 
potència de margo-calcàries lacustres amb 
restes vegetals i lumaquel-les de Cardium i 
Cerithium (que en realitat correpondrien a 
Lymnocardiinae i Melanopsis Sp.), situades 
immediatament per sobre el nivell de de 
guixos selenítics messinians i just per baix 

dels primers nivells de margues marines 
zoógenes amb Amusium del Pliocè. 

Fornós i Pomar (1983) i Pomar et al. 
(1983) descriuen els dipòsits margosos amb 
estromatòlits de caràcter evaporític, bretxes 
de col-lapse dolomítiques i nòduls de sílex, 
que afloren a l'E de la Badia de Palma (NW 
del Pas des Verro) i els inclouen dins de la 
Unitat de Calcàries de Santanyí (Complex 
Terminal), al trobar-se disposats sobre les 
fàcies de talús distal de la Unitat d'Esculls i 
per sota de les fàcies de plataforma i de 
platja atribuides al Pliocé. 

Posteriorment, Pomar et al. (1990, 
1996) es refereixen a aquests mateixos 
dipòsits, sota la denominació d'Unitat de 
Guixos i Margues Grises, amb una potència 
de 10 m en aflorament i formada per 
dolomies i margues grises i gipsíferes, amb 
estromatòlits i restes de peixos, que 
consideren correlacionables amb els 
dipòsits de guixos massius perforats per 
sondejos al centre de la conca de Palma. 
Aquesta unitat recobreix de forma 
concordant les fàcies de plataforma oberta 
de la Unitat d'Esculls (Pomar et al., 1983) i 
a la vegada es recoberta pels dipòsits del 
Pliocè que rebleixen parcialment la conca 
de Palma. S'interpreta com una subunitat o 
litofàcies correlativa amb la unitat de 
Calcàries de Santanyí (Fornós, 1983; 
Fornós i Pomar, 1983). 

Segons Pomar et al. (1996), la relació 
estratigràfica de la Unitat de Guixos i 
Margues Grises amb les Calcàries de 
Santanyí i les Margues de la Bonanova és 
incerta, degut a la manca de dades 
cronostratigràfiques que les relacionen amb 
les Margues de la Bonanova i les Calcàries 
Santanyí del VV de la conca de Palma i amb 
les Calcàries de Santanyí a la costa SE de 
Mallorca. Segons aquests autors, la unitat 
de Guixos i Margues Grises representa 
dipòsits corresponents a un ambient 
restringit d'aigües marines molt somes o 


d'aigua dolça (amb reserves), que 
recobreixen de forma concordant els 
dipósits marins més profunds de la Unitat 
d'Esculls i, per tant, registren una 
disminució relativa del nivell del mar 
després de la deposició de la Unitat 
d'Esculls, que probablement estigui 
relacionada amb una important reducció del 
nivell del mar durant la Crisi de Salinitat 
Messiniana. Aleshores, la Unitat de Guixos 
i Margues Grises podria ser equivalent en 
temps a la part superior al-luvial de les 
Margues de la Bonanova regressives, però 
es desconeix si la Unitat de Guixos i 
Margues Grises es va dipositar durant 
aquesta important reducció del nivell del 
mar o durant el posterior augment. La 
superfície d'erosió existent a la part superior 
de la Unitat d'Esculls, sobre la que es 
dipositen les Calcàries de Santanyí, podria 
representar l'erosió existent durant la 
caiguda relativa del nivell del mar quan la 
Unitat de Guixos i Margues Grises i, 
possiblement, la part superior de les 
Margues de la Bonanova foren dipositades. 
Si aquesta disconformitat és equivalent en 
temps al principal /owstand del nivell del 
mar messinia, llavors les roques de 
plataforma soma  carbonatada de les 
Calcàries de Santanyí probablement es van 
dipositar per sobre d'aquesta superfície 
després del moment de l'àmplia deposició 
d'evaporites a la Mediterrània occidental. 
Finalment indiquen que tanmateix, resta per 
conèixer la plataforma més profunda i els 
equivalents de la conca profunda de les 
Calcàries de Santanyí, el que fa qualsevol 
correlació difícil de justificar. 

Mas 1 Fornós (2006) descriuen al S de la 
conca de Campos la relació estratigràfica 
entre el Pliocè i el bassament Miocè sobre 
el qual es disposa. La seqüéncia pliocena és 
de tipus transgressiu-regressiu i està 
formada per dues unitats que corresponen a 
dipòsits litorals i somes a la base i dunars a 

sostre, que es disposen de forma extensiva 
sobre una superfície irregular formada per 
calcàries estromatolítiques que mostren 
unes característiques diagenètiques molt 
particulars, amb neomorfismes i abundant 
dolomitització. Des de la perspectiva 
paleoambiental reforcen l'existència d'un 
model d'evolució postorogènica que inclou 
des d'un ambient finimiocènic restringit 
d'aigües somes hipersalines (tipus Lago 
Mare — Sabkha) amb esculls estromatolitics 
de caracter tropical — subtropical, que es 
segueix, després d'un breu episodi 
continental de condicions diagenètiques 
molt especials (probablement —híper- 
salinitat), i després amb l'establiment d'un 
ambient marí inicialment molt litoral 
(Pliocè inicial) evolucionant a un ambient 
més temperat de tipus deltaic amb bancs 
d'ostrèids i platges, evolucionant finalment 
a un sistema dunar (Pliocè mitjà — 
superior). 

Morey i Mas (2009), en un estudi sobre 
el neogen de la zona de Sta. Eugènia- 
Sencelles, constaten la presència de nivells 
miocens terminals de tipus salobre-lacunar, 
formats per lutites, margues i gresos amb 
fauna salobre i d'aigua dolça. Contenen 
restes de petits vertebrats indeterminats, 
tiges i oogonis de caràcies (Chara), motlles 
d'hidròbids i planòrbids, potamídids i petits 
Limnocardiinae, ostràcodes (Cyprideis) i 
rars foraminífers bentónics (Elphidium, 
Ammonia). Aquest nivells es troben 
normalment per sobre dels nivells estro- 
matolítics-oolítics, a la vegada que són 
recoberts per les margues profundes de la 
transgressió pliocena (calcisiltites amb 
Amusium). Afloren als nivells superiors del 
puig de Son Seguí, al comellar d'es Rafal 
(Sta. Eugènia) i al camí del Terrer Blanc 
(Sencelles). 

Arenas i Pomar (2010) afirmen que la 
unitat de Calcàries de Santanyí són fàcies 
diferents però  cronostratigràficament 


equivalent a la Unitat d'Esculls (Pomar et 
al., 1983) i que possiblement no ha d'ésser 
inclosa dins del Complex  Carbonàtic 
Terminal, tenint en compte que: a) els 
nivells de Calcàries de Santanyí estan 
afectats per col-lapses càrstics que se 
suposen  sincrónics a les mateixes 
oscil-lacions de nivell del mar que van 
controlar l'estructura deposicional de la 
Unitat d'Esculls (Robledo et al., 2004, 
Robledo, 2005) b) no han estat 
reconegudes a Mallorca, ni fàcies de 
plataforma profunda, ni facies més 
profundes equivalents a la unitat de 
Calcàries de Santanyí. La unitat de Guixos i 
Margues Grises (Pomar et al., 1990; 1996) 
seria el resultat de la posterior acumulació 
d'evaporites i dolomies, durant la principal 
caiguda del nivell del mar, directament 
sobre las fàcies profundes de la Unitat 
d'Esculls anterior. 

Mas (2011) estudia els afloraments de la 
pedrera des Monjos (Porreres) on descriu 
per primera vegada un important aflo- 
rament amb una clara i rica fauna Lago 
Mare, centrant-se en l'estudi de la 
sedimentació durant la transició Messinià- 
Pliocè i la posterior transgressió-regressió 
de la mar pliocena a la conca sedimentària 
de Campos. Els principals objectius que es 
persegueixen són: i) mostrar evidències 
d'una important fase erosiva intrames- 
siniana, ii) mostrar i caracteritzar els 
dipòsits de caràcter continental-lacunar 
(Lago Mare) que es van formar a la fi del 
Messinia; iii) documentar evidències de 
l'existència d'una important discontinuitat 
entre els dipòsits del Messinià terminal i del 
Pliocè i, iv) descriure els dipòsits del Pliocè 
que es disposen sobre aquesta discon- 
tinuitat. 

Recentment, Mas i Fornós (2011, 2012, 
2013) realitzen una anàlisi del registre de la 
MSC a la conca de Palma, definint les 
diferents discontinuitats i unitats que inter- 

Fig. 2. Vista general i estratigrafia del penya-segat de ses Olles amb indicació de les diferents unitats. 
CCT: Complex Carbonàtic Terminal. LM: Lago Mare (Formació ses Olles). 
Fig. 2. Overview and stratigraphy of the different units of ses Olles cliff. CCT: Terminal Carbonate 


Complex. LM: Lago Mare (ses Olles Formation). 


venen, així com la seva presumible 
relació amb els principals esdeveniments de 
la MSC. Aquests autors fan una primera 
referència específica a l'existència de 
depósits Lago Mare a la conca de Palma, 
formats per margues arenoses, amb fauna 
salobre i d'aigua dolga, amb restes vegetals 
(oogonis de caràcies), bivalves d'afinitat 
paratethyana (Dreissena, Limnocardiinae), 
gasteròpodes prosobranquis i pulmonats, 
ostràcodes d'afinitat paratethyana (Cypri- 
deis, Tyrrhenocythere, Loxoconcha, Ilyo- 
cypris), traces d'insectes, restes de peixos i 
escassos foraminífers bentónics resedi- 
mentats, situats entre els dipòsits eva- 
poritics-CCT messinians i les unitats 
pliocenes. 

Fauna salobre, atribuida a ambients 
Lago Mare, ha estat també descrita en 


diferents perforacions marines DSDP-ODP 
realitzades a llocs propers a les Illes 
Balears, concretament als emplaçaments 
975 (2415 mbsl, 305,42 mbsf) dins de la 
Conca Baleàrica (Iacarino i Bossio, 1999) i 
372 a l'escarpament de Menorca (Benson, 
1978). 


Definició, caracterització i descripció 


a) Nom/Denominació 

Formació ses Olles 

Per a la ubicació de la localitat tipus a la 
zona litoral denominada ses Olles (Fig. 2). 


b) Localitat tipus 
Localització geogràfica (coordenades 
UTM datum WGS84): 

Fus: 318 

X: 478024 

Y: 4366480 

Z (cota): 32 m s.n.m. 

Topónim: Sa punta de ses Olles [sector 
38VV(B-9) in Mascaró (1987); epígraf 
386(4.5.2) in Aguiló (1996)]. 

Situació: a la costa SE de la Badia de 
Palma, entre el Cap Enderrocat i el Cap de 
Regana (Fig. IC), als penya-segats de la 
urbanització Puigderrós (també denomi- 
nada Maioris Decima-sa Moreria), al 
municipi de Llucmajor, de l'illa de 
Mallorca (Illes Balears). 

Accessibilitat: s'hi accedeix per la 
carretera del Cap Blanc (MA-6014), sortida 
urbanització  Puigderrós-Maioris Decima 
(km 6,4), per una camí asfaltat que surt des 
del carrer Oronella de la urbanització i que 
baixa pel penya-segat cap al l'hotel Mhares 
Sea Club, per acabar en una mena 
d'aparcament improvisat en un replà de les 
antigues pedreres de marés de ses Olles. 
Aquest camí continua cap el S en forma de 
pista de terra bordejant el penya-segat en 
direcció a la costa des Pas des Verro-Badia 
Gran. 

L'aflorament es troba en el desmunt de 
la pista de terra, situat a uns 250 m de 
l'aparcament just al davant sa punta de ses 
Olles, coincidint amb les fites (cilindres 
blancs) que marquen el punt d'enfilada més 
meridional de la Zona de Protecció Especial 
(ZPE) de la reserva marina de la badia de 
Palma (Cap Enderrocat). 


c) Descripció de la unitat a la localitat 
tipus 


Litologia: 

Litológicament la unitat està constituida 
per un conjunt de margues i margues 
arenoses de colors clars, blancs, grisos i 
marrons, amb  intercalació de  capes 
centimétriques d'argiles verdes i una capa 


decimétrica de  margocalcàries, corres- 
ponent a una lumaquel-la de motlles de 
mol-luscs. 


Estratigrafia: 

La seqüéncia observable a l'aflorament 
de la localitat tipus de ses Olles, mostra, de 
base a sostre (Fig. 4B): 

1) 0,05 m d'argiles verdes. 

2) 0,0 m de  margocalcàries 
(wackestone). Contenen fauna salobre i 
d'aigua dolça. Presenten  fracturació 
subvertical amb  infiltracions d'argiles 
verdes del nivell (3) superior. 

3) 0,10 m argiles verdes. Contenen 
còdols d'ordre centimétric i infiltren el 
nivell (2) inferior. 

4) 0,90 m de margues grises fines amb 
restes de mol-luscs (gasteròpodes, bivalves 
i ostracodes) salobres i d'aigua dolça i 
restes de caràcies. 

5) 020 m de  margocalcàries 
(wackestone) amb fauna salobre 1 d'aigua 
dolça i restes de caràcies. Nivells arenosos 
amb un nivellet d'acumulació de motlles de 
mol-luscs a sostre. Infiltracions d'argiles 
verdes del nivells superiors. 

6) 0,20 m d'argiles verdes, que 
s'infiltren als nivells inferiors. Contenen 
restes de mol-luscs i abundants ostràcodes 
en posició de vida ferruginitzats. 

7) 0,30 m de margues grises que passen 
a blanques a sostre. 

8) 0,05 m d'argiles verdes. 

9) 3,00 m margues blanques fines amb 
escassa fauna. 

Potència maxima 
aflorament: 5 m 

La formació s'inicia amb un contacte 
(normal) sobre la unitat anterior de 
microbialites del Complex Carbonatic 
Terminal (Esteban, 1979, 1996) i acaba en 
una superfície d'erosió mitjançant la qual 
s'hi sobreposa la unitat de Calcisiltites de 
Son Mir (Pomar et al., 1983) corresponents 


observable en 

i Registre 
Estratigrafia penya-segat = SE i paleontològic 


PLIOCE 

Marí obert 

Calcisiltites i calcarenites amb Amusium, 
mol-luscs, equinoideus i foraminífers 
planctónics i bentónics 


DISCONFORMITAT FINI- 
MESSINIANA 

Erosió 

Límit Mio/Pliocè 

Pliocè en onlap sobre deposits Lago Mare 
mitjançant un Lag transgressiu 


FORMACIÓ SES OLLES 
Lago-Mare 

Oligo-mesohalí 

Margues i margues arenoses amb ostracodes 
i fauna salobre i d'aigua dolca, amb afinitat 
paratethyana 


COMPLEX TERMINAL 
Hipersalí (?) 

Microbialites (estromatòlits) i oolites amb 
marques de corrents 

Restes de peixos 


DISCONTINUITAT INTRA- 


MESSINIANA 

No deposició - Erosió 

Complex Terminal en onlap sobre les capes 
d'Halimeda de la Unitat d' Esculls truncada 


UNITAT D'ESCULLS 

Marí obert 

Plataforma oberta (Clinoformes) 

Capes d'Halimeda 

Neopycnodonte, equinoideus detritívors 





Fig. 3. Estratigrafia i registre fòssil de les diferents unitats del penya-segat de ses Olles. 
Fig. 3. Stratigraphy and fossil record of the different units of the ses Olles cliff. 

Fig. 4. Columnes estratigràfiques sintètiques: A.- Conjunt del penya-segat de ses Olles, B.- Detall de 
la Formació ses Olles (Lago Mare). 

Fig. 4. Synthetic stratigraphic column: A.- Complete of the ses Olles cliff, B.-Detail of the ses Olles 
Formation (Lago Mare). 

Fig. 5. Vistes general de diferents afloraments de la unitat Lago Mare (Formació ses Olles): A,B.- 
Penya-segat de ses Olles a la conca de Palma (localitat tipus); C.- Pedrera des Monjos a la conca de 
Campos, limit mio-pliocè situat en el contacte de la Formació ses Olles (Lago Mare, Messinià) amb 
la Unitat Calcarenites de Sant Jordi (Pliocè), destaca el paleosòl vermell a base de la unitat Lago 
Mare; D.- Camí des Terrer Blanc a la conca d'Inca, contacte Formació ses Olles (Lago Mare, 
Messinià) amb Unitat Calcisiltites de Son Mir (Pliocè). 

Fig. 5. Overviews of different Lago Mare (ses Olles Formation): A,B.- ses Olles cliff in the Palma 
Basin (type locality); C.- es Monjos quarry in the Campos Basin, Mio/Pliocene boundary located 
between the ses Olles Formation (Lago Mare, Messinian) and the Sant Jordi Calcarenites Unit 
(Pliocene), note the reddish paleosoil in the Lago Mare unit; D.- es Terrer Blanc road in the Inca 
Basin, Mio/Pliocene boundary between the ses Olles Formation (Lago Mare, Messinian) and the Son 
Mir Calcisiltites Unit (Pliocene). 


al del Pliocè inferior marí (Fig. 3 i 4A). 
Estructuralment els sediments d'aquesta 
formació juntament amb els de la unitat 
inferior (Complex Carbonàtic Terminal), 
presenten una disposició subhoritzontal, 
havent sofert únicament una lleugera 
inclinació i flexió, podent presentar petites 
falles sinsedimentàries normals de salt 
d'ordre submétric (Fig. SA i 5B) 


possiblement associades als efectes de 
dissolució de la unitat de guixos situada a 
centre de conca, o a l'efecte disharmónic 
degut a que el conjunt es troba embegut 
entre dues unitats calcàries (Unitat 
d'Esculls 1 Unitats Pliocenes). 


Contingut fossil: 
El conjunt fòssil es caracteritza per una 

fauna salobre i d'aigua dolga i restes 


vegetals: 
- Foraminífers: 
Rars foraminífers bentolitorals 
retreballats (Ammonia sp., Nonion sp.) 
- Vegetals: 


Oogonis i tiges de caràcies (Chara sp.) 
Rizoconcrecions (restes d'arrels) 
- Ostràcodes: 
Cyprideis agrigentina Decima, 1964 
Tyrrhenocythere pontica (Livental in 
Agalarova et al., 1961) 
- Gasterópodes: 
Hydrobiidae (cf. Saccoia sp.) 
- Bivalves: 

Dreissena (Pontodreissena) ex gr. D. 
(P.) rostriformis (Deshayes, 1838) 
Euxinicardium | subodessae 

1877) 
Pseudocatillus cf. 
(Barbot de Marny, 1869) 
Prosodacnomya Sp. 
Lymnocardiinae (indeterminats) 
- Insectes: 
Traces fòssils corresponents a càmeres o 
nius d'insectes indeterminats. 


(Sibzov, 


P. pseudocatillus 


A part del conjunt citat a l'estratotip. A 
altres aflorament de la mateixa unitat també 
s'han pogut determinar (Morey i Mas, 
2009: Mas, 2011: Mas i Fornós, 2011: 
2012, 2013 i dades inèdites): 
- Foraminífers: 

Miliòlids 
- Vegetals: 
Microcodium 
- Ostràcodes: 
Loxoconcha  sp., 
(Fig. 6D, E i F) 
- Bivalves: 
Lymnocardium adriaticum Gillet, 
1969, 
- Gasterópodes: 
Melanopsis sp., 
Melanoides sp., 


Ilyocypris sp. 


Theodoxus sp., 
Gasterópodes pulmonats (Planorbidae 
cf. Hippeutis Sp., Helicidae- 
Hygromiidae indeterminats) 

- Peixos (espines i escates) 


Dels mol-luscs, excepte els ostracodes, 
normalment només es conserven els 
motlles. L'associació de mol-luscs fòssils 
lacustres recuperats es caracteritza per ésser 
la típica associació de tàxons tipus Lago 
Mare, que pràcticament no varia la seva 
composició al llarg de la seva distribució en 
conjunt de la Mediterrània, amb presència 
de petits bivalves de Lymnocardiinae, 
Dreissenidae (musclos d'aigua dolça) i 
gasteròpodes pulmonats prosobranquis de 
caràcter hipo-oligohali. Dreissena ex gr. 
rostriformis és una espécie d'inequívoc 
origen  paratethià (Archambault-Guezu, 
1976) que va tenir una àmplia distribució a 
la Mediterrània durant el Messinià final, i 
que apareixen la majoria de conjunts de 
mol-luscs de les fàcies Lago Mare. Els 
immigrants paratethians van desaparèixer 
de la Mediterrània fa 5,33 Ma (Nevesskaja 
et al., 2001), quan es van restablir les 
condicions marines obertes al principi del 
Pliocè (Esu, 2007, Soria et al., 2007, Esu i 


Girotti, 2008; Guerra-Merchán et al., 
2010). 
Atesa la classificació de  biofàcies 


marginolitorals (Mateu et al., 1997), la 
presència de  molluscs —oligohalins i 
caràcies, juntament amb una mínima 
presència de foraminífers de naturalesa 
esquizohalina, ens indiquen que els depòsits 
de la Formació ses Olles (Lago Mare) són 
més de tipus filocontinental que de tipus 
paràlic-salobrós (vegeu Apèndix 3). 

La presència d'ostràcodes del gènere 
Tyrrhenocythere, en combinació amb 
espècies del gènere Cyprideis i de la família 
Loxoconchidae = (“Cyprideis-Loxoconchi- 
ade-Tyrrhenocythere assemblage”, Grossi 

d'afinitat 


Fig. 6. Ostrácodes 
abundants a la Formació ses Olles: 


paratethyana 
A, B.- 
Cyprideis agrigentina Decima, 1964; C.- 
Tyrrhenocythere pontica (Livental in Agalarova 
et al, 1961), D,E.- Loxoconcha spp. F. 
Ilyocypris sp. 

Fig. 6. Ostracodes with Paratethyan affinity, 
abundant in the ses Olles Formation: A, B.- 
Cyprideis agrigentina Decima, 1964; C.- 
Tyrrhenocythere pontica (Livental in Agalarova 
et al, /96/); D,E.- Loxoconcha spp.; F. 
Ilyocypris sp. 


et. al., 2008) ens indica un cos d'aigües 
oligohalines poc profundes (alguns metres 
de profunditat, probablement de no més de 
10-15 m). 

A la zona del Puig de Son Seguí, Son 
Tano i comellar des Rafal (Sta. Eugénia), 
coincidint amb el tram superior del 
Complex Carbonàtic Terminal i la base dels 
depòsits Lago-Mare, apareixen uns depòsits 
margosos i calcaris amb fauna marina d'un 
ambient restringit que contenen restes 
vegetals (fulles), foraminífers litorals força 
abundants (Elphidium sp., Ammonia Sp.), 
ostràcodes (Aurila sp., Cyprideis Sp.), pues 
d'equinoideus, bivalves (Anadara sp., 


Lucinidae, Cardiidae), gasteròpodes 
(Potamididae cf. Timpanotonus sp.) i 
peixos (espines i escates), que corresponen 
a una fase inicial de les condicions 
restringides (fàcies pre Lago Mare). 


d) Aspectes regionals 

La Formació ses Olles no és exclusiva 
de la conca sedimentària de Palma, també 
ha estat localitzada a altres conques 
sedimentàries de Mallorca (vegeu Apèndix 
li Fig. 1): 

1) Conca de Palma: localitat tipus de ses 
Olles (Urb. Puigderrós-Maioris Decima, 
Llucmajor), na Caretes (Urb. sa Torre, 
Llucmajor), pedrera Can Ramis 
(s'Aranjassa, Llucmajor) i sondejos 
Aeroport Son Sant Joan", Son Ferriol’ i 
Xorrigo? (Palma) (Hermite, 1879; Mas i 
Fornós, 2011; 2012; 2013; R. Bourillot, 
com. personal). 

2) Conca de Campos: Pedrera des 
Monjos (Porreres) (Fig. 5C) i Cova des 
Fum (Campos) (Mas, 2011, Mas i Fornós, 
2013). 

3) Conca d'Inca: Comellar des Rafal- 
Can Sineu (Sta. Eugénia), Ermita-Puig de 
Son Seguí (Sta. Maria del Camí-Sta. 
Eugénia), Camí des Terrer Blanc (Biniali, 
Sencelles) (Fig. 5D) (Morey i Mas, 2009; 
Mas i Fornós, 2013) i Tirasset (Inca) (G. 
Mas i D. Perelló, dades inédites). 

4) Conca de sa Pobla-Alcádia: Llubí 
(nucli urbà) (Mas i Fornós, 2013; G. Mas i 
D. Perelló, dades inédites) 1 sondeig de 
s'Albufera" (S-31) (Alcúdia) (Mateu, 1982; 
Colom, 1985, Mateu et al., 1997). 


' Sondeig S-13 del SGOP, equivalent al 
SO-01 del full 38-27 (Palma) del MAGNA. 
? Sondeig S-16' del SGOP, equivalent al 
SO-03 del full 38-27 (Palma) del MAGNA. 
* Sondeig LLP-31 de la DGOH. 

* Sondeig S-31 del SGOP, equivalent al 
SO-04 de full 39-26 (Inca) del MAGNA. 


G. Mas, Descripció Formació de ses Olles (Messinia Terminal) a Mallorca 223 


La formació aflora als marges de conca 
i coincidint amb les zones d'acció 
d'algunes falles de direcció. A les conques 
d'Inca i sa Pobla els afloraments 
coincideixen exactament amb la zona 
d'acció direccional de la falla de Sencelles- 
Vinagrella que ha contribuit a posar al 
descobert els afloraments (Mas, 2013). 

A la part marginal de la conca de 
Campos (es Monjos) la formació presenta 
la particularitat de presentar paleosòls (fig. 
SC) a la base (Mas, 2011). 

En alguns casos, coincidint amb les 
zones obertes de les conques, els sediments 
Lago Mare poden haver estat totalment 
erosionats per una superfície d'erosió 
finimessiniana que també pot arribar a 
afectar als dipòsits del Complex Carbonàtic 
Terminal (Mas i Fornós, 2011; 2012; 2013). 

La formació es troba normalment 
afectada a sostre per una superfície d'erosió 
que la separa del Pliocè (Fig. 3 i SD), que 
pot presentar carstificació i perforacions 
degudes a litòfags. 


e) Edat geològica (geocronologia) 

Per a la seva ubicació entre el Complex 
Carbonàtic Terminal (Esteban, 1979, 1996, 
Fornós i Pomar, 1983) i el Pliocè es pot 
situar aquesta unitat dins del Messinià 
superior. 

Tenint en compte que, a la Mediterrània 
occidental, el Complex — Carbonàtic 
Terminal ha estat atribuit a una edat 
estimada entre els 5,6-5,45 Ma (Bourillot et 
al., 2010) i que existeix un acord quasi 
unànime en que Pliocé s'inicia als 5,33 
(Krijgsman et al, 1999), llavors la 
Formació ses Olles (Lago Mare), al situar- 
se entre el Complex Carbonàtic Terminal i 
l'inici del Plioce, ha d'esser datada entre els 
5,45 i els 5,33 Ma. 

Altres autors (Cornée et al., 2004) 
situen el Complex Carbonàtic Terminal 
entre els 5,94-5,77 Ma, per a la qual cosa, 


en aquest cas, la Formació ses Olles (Lago 
Mare) es podria situar entre els 5,77-5,33 
Ma. 

Alguns autors (Clauzon et al., 2005) 
han proposat la possible existència de tres 
episodis Lago Mare: LM-1 (5,52 Ma, 
estatge isotòpic TG-11), LM-2 (5,40-5,33 
Ma), LM-3 (5,33 Ma, estatge isotòpic TG- 
5) LM-1 i LM-3 correspondrien a 
intercanvis d'aigües entre la Mediterrània i 
Paratethys en períodes de màxim nivell de 
la mar (highstands) just abans i després de 
la gran dessecació messiniana, mentre que 
LM-2 resultaria de l'abocament d'aigües 
del Paratethys dins la Mediterrània al final 
de l'episodi de dessecació màxima. 

Així dons, tenint en compte la seva 
posició estratigràfica, situada immedia- 
tament sobre el Complex  Carbonàtic 
Terminal i immediatament sota els dipòsits 
marins del principi del Pliocè, la Formació 
ses Olles s'ha de situar al Messinià terminal 
en una edat entre els 5,44-5,33 Ma, sense 
poder descartar completament una edat un 
poc més antiga que el situaria als entorn 
dels 5,52 Ma (LM-1). 


f) Correlació amb altres unitats 

La Formació ses Olles, aquí definida, es 
correspon, en part, al Complex Carbonàtic 
Terminal (Esteban, 1979, 1996), part de les 
Calcàries de Santanyí (Pomar i Fornós, 
1983, Fornós, 1983), a la unitat superior 
argilosa amb fauna d'aigua dolça del 
Complex Carbonàtic Messinià d'Alvaro et 
al. (1984) i a la part superior de la Unitat de 
Guixos i Margues Grises (Pomar, 1990, 
1996). 


g) Gènesi 

Aquesta unitat s'hauria dipositat en un 
ambient sedimentari propi d'un cos d'aigües 
oligo-mesohalines poc profundes. Aixó ens 
indica que abans de l'inici de la gran 
transgressió pliocena hi va haver un període 

amb forta aportació d'aigües dolces, 
possiblement relacionades amb aspectes de 
canvi climatic (augment de les 
precipitacions, reactivació de  caudals 
fluvials, ...) i/o intercanvis d'aigües amb el 
Paratethys. 

Mentre algunes hipótesis sostenen una 
vessament d'aigües del Paratethys dins la 
conca Mediterrània dessecada (Hsü et al., 
1973; Cita et al., 1978a; 1978b; Clauzon et 
al., 2005) altres aposten per un increment 
de les aportacions fluvials per reactivació 
de les pluges (Rouchy, 1982; Krijgsman et 
al., 1999, Riding et al., 1998) (vegeu 
Apèndix 2). 

Per contra la postura majoritàriament 
acceptada, alguns treballs mantenen que els 
dipòsits Lago Mare de les conques 
marginals no formen part de la unitat 
general de la Mediterrània, sinó que han 
d'ésser considerats com a fàcies locals 
(Aguirre i Sánchez-Almazo, 2004) o que 
realment són part integrant d'un episodi 
marí normal (Braga et al., 2006). 


Conclusió 


La Formació ses Olles de l'illa de 
Mallorca es concebuda com una nova unitat 
formal definida dins dels següents tipus de 
categories: 

i) com unitat litostratigràfica, basada en 
les propietats litològiques de la roca, 

ii) com unitat limitada per 
discontinuitats significatives, dins de la 
successió estratigràfica, i 

111) com unitat biostratigráfica, basada 
en el contingut fòssil de la roca. 

Aquesta unitat está integrada per lutites, 
margues i margues arenoses amb restes de 
caràcies i fauna salobre i/o d'aigua dolça, 
d'afinitat paratethyana, propis d'aigües 
oligo-mesohalines poc profundes. 


La seva posició estratigràfica, entre la 
deposició del | Complex  Carbonátic 
Terminal i l'inici del Pliocè, així com el seu 
contingut paleontològic ens permeten situar 
aquesta formació en una edat Messinià 
superior. La situació i les condicions 
paleoambientals observades ens permeten 
correlacionar aquests deposits amb 
l'episodi Lago Mare que va tenir lloc a la 
Mediterrània durant la Crisi de Salinitat 
Messiniana abans de la reinundació marina 
de principis del Pliocé. 

Apèndix 1.- Localitats Lago Mare de l'illa de Mallorca 


Localitat 
Tipus 
Municipi 


UTM 
coordenades 
WGS84 31S (m) 
z= LM sostre = 
limit M/P 

P= LM potència 
(m) 


Referències 


Litofàcies 

Registre 
paleontològic 





Es Monjos 
pedrera 
Porreres 


x: 502641 
y: 4369072 
z: 120 
P:53 


Mas (2011) 
Mas i 
(2013) 


Fornós 


Margues grises 
fines. Laminades, 
més —gresoses i 
consolidades a 
sostre. Esquerdes 
de dessecació, 
motlles d'arrels i 
microcòdols 
rodats. Paleosòl a 
base. 


Dreissena 
Cyprideis 
agrigentina 
Tyrrhenocythere 
pontica 
Loxoconcha sp. 
Charophytes 
(Chara) 
Lymnocardiinae 
Hydrobiidae (cf. 
Saccoia sp.) 
Melanopsis sp. 
Melanoides sp. 
cf. Pisidium sp. 
Elphidium sp. 
Pisces (escates) 





Cova des Fum 


cova 
Campos 


: 504772 

: 4367646 
z: 65 

L2 


Mas i 
(2013) 


Fornós 


Margues arenoses 
i argiles fines 
rosades. Pèl:lets. 


Cyprideis 
agrigentina 
Tyrrhenocythere 
pontica 
Loxoconcha sp. 
Charophytes 
(Chara) 
Hydrobiidae (cf. 
Saccoia sp.) 





Ses Olles 
penya-segats 
Llucmajor 


: 478024 

: 4366480 
40 

5 


UNS >» 


Hermite (1879) 
Fornós i Pomar 
(1983) 

Pomar et al. 
(1983, 1990, 
1996) 

Alvaro et al. 
(1984) 

Simó i Ramon 
(1986) 
Mas i 
(2011, 
2013) 


Fornós 
2012, 


Margocalcàries 
grises 
(wackestone). 
Nivells arenosos 
amb petita 
lumaquel-la de 
motlles 
consolidada a 
sostre. Inclusions 
d'argiles verdes. 
Pèl- lets. 
Rizoconcrecions. 


Dreissena 
Cyprideis 
Tyrrhenocythere 
Charophytes 
(Chara) 
Lymnocardiinae 
Hydrobiidae (cf. 
Saccoia sp.) 
Foraminífers 
litorals 

Insectes (traces) 





Can Ramis 
pedrera 
Llucmajor 








Aeroport 


: 482284 
: 4375366 
252 


x: 477848 





Mas (2000) 
Mas i 
(2011, 
2013) 


Fornós 
2012, 


Colom (1985) 


Margocalcàries i 
margues gresoses. 
Nivells amb petita 
lumaquel-la de 
motlles 
consolidada 
sostre. Pèl- lets 





Margues grises i 


Dreissena 
Cyprideis 
Tyrrhenocythere 
Charophytes 
(Chara) 
Lymnocardiinae 
Hydrobiidae (cf. 
Saccoia sp.) 
Melanopsis sp. 
Melanoides sp. 
Theodoxus sp. 
Pulmonata 
Foraminífers 
litorals 

Insectes (traces) 
Pisces 

Alcúdia 


sondeig S-13 
Palma 


Xorrigo 
sondeig LLP-31 
Palma 


Son Seguí 
antiforme 
Sta. Maria 


: 4377531 
:- 118 
P: 8-20 


: 481968 

: 4380576 
:- 80 

: 6-30 


: 483833 
:4385521 
/: 305 


L3 


Barnolas et al. 
(1991) 

Mas i  Fornós 
(2011, 2012, 
2013) 


DGRH (log 
inédit) 

Mas i  Fornós 
(2013) 


Morey i Mas 
(2009) 

Mas i  Fornós 
(2013) 


blanques fines 
amb nivells de 
lumaquel-les i 
capetes d'argiles 
verdoses. 
Fragments de 
sílex a base. 
Margues grises 
arenoses amb 
micrócodols 
rodats. 


Margocalcàries 
grises — verdes 
laminades 
consolidades. 


Lymnocardiinae 
cf. Melanopsis 


Dreissena 
Cyprideis 
Tyrrhenocythere 
Loxoconcha 
Ilyocypris 
Charophytes 
(Chara) 
Lymnocardiinae 
Hydrobiidae (cf. 
Saccoia sp.) 
Pisces (escates) 
Dreissena 
Cyprideis 
Charophytes 
(Chara) 
Lymnocardiinae 
Hydrobiidae (cf. 
Saccoia sp.) 
Potamididae 
Pisces 





Es Rafal 
comellar 
Santa Eugènia 


Camí Terrer 
Blanc 

tall carretera 
Sencelles 


Llubí nucli urbà 
excavació 
Llubí 


: 485386 
: 4385587 
z: 196 


.9 


: 488701 

: 4387386 
z: 112 

Pe 


: 500060 
:4394216 
:59 

193 








Albufera 
sondeig S-31 


x: 509220 
y: 4405430 








Morey i Mas 
(2009) 

Mas i  Fornós 
(2013) 


Morey i Mas 
(2009) 

Mas i  Fornós 
(2013) 


Mas (2012) 
Mas i  Fornós 
(2013) 


Colom (1975) 
Mateu (1982) 





Margocalcàries 
grises dures i 
margues blanques 
arenoses. 


Margocalcàries 
fines blanques. 


Margocalcàries 
grises 
(wackestone). 
Nivells arenosos 
amb petita 
lumaquel-la de 
motlles 
consolidada a 
sostre. Margues 
verdes i marrons. 
Pèl- lets. 

Margues ocres 
piritoses lacustres 





Dreissena 
Cyprideis 
Loxoconcha 
Charophytes 
(Chara) 
Lymnocardiinae 
Hydrobiidae (cf. 
Saccoia sp.) 
Melanopsis sp. 
Melanoides sp. 
Theodoxus sp. 
Planorbidae (cf. 
Hippeutis sp) 
Anadara sp. 
Lucinidae 
Foraminífers 
litorals 
Microcodium 
Insects (traces) 
Cyprideis 
Tyrrhenocythere 
Lymnocardiinae 
Hydrobiidae (cf. 
Saccoia sp.) 
Dreissena 
Cyprideis 
Charophytes 
(Chara) 
Lymnocardiinae 
Hydrobiidae (cf. 
Saccoia sp.) 
Melanopsis sp. 
Melanoides sp. 
cf. Pisidium sp. 





Cyprideis 
cf. Tyrrenocythere 

Alcúdia Barnolas et al. evaporítiques amb | Charophytes 
(1991) cristalls de guix | (Chara) 
Mateu et al. singenétic. Hydrobiidae 
(1997) 


DGRH (sondeig 
inédit) 
Mas i  Fornós 
(2013) 





Apèndix 2.- Principals models explicatius episodi Lago Mare 











Hipòtesis Observacions 
Dilució global — d'aigua 
dolça a tota la Mediterrània 


Fluxos hidrològics Autors 
Drenatge del Paratethys | Hsü et al. (1973) 
dins la Mediterrània | Archanbault-Guezou, 
dessecada (inundació | (1976) 

aratethyana) Cita et al. (1978a i b) 











Modificació balanç Rouchy (1982) 

hidrològic: Rouchy i Saint Marti, 

1) Reducció de les (1992) 

entrades atlàntiques Orszag-Sperber et al., 

2) increment de les | (2000) 

descàrregues Pierre et al. (2006) 

continentals Rrijgsman et al. (1999, 
2001) 





Episodis de dilució d'aigua 
dolça localitzats a les 
conques marginals, 
conservant les condicions 
marines a la resta de la 


Resultat de descàrregues | Riding et al. (1998) 
continentals localitzades 





Mediterrània 

Comunicacions Intercanvis episòdics | Bertini et al. (1995) Clauzon et al., 2005 
episòdiques Paratethys - | d'aigües entre el | Clauzon et al. (2005) 3 episodis LM 
Mediterrània, coincidint | Paratethys i la LMI-LM2-LM3 


amb els highstands (nivells | Mediterrània 


alts del mar) 

















Apendix 3.- Biofacies marginolitorals: Lago Mare vs paràlic-salobrós. 








Depòsits Taxons presents Biofàcies marginolitorals 
(Mateu et al., 1997) 
Lago Mare Dreissenidae Filocontinental 
Limnocardiinae 


Gasteròpodes prosobranquis 
Gasteròpodes pulmonats 
Caràcies 

Pliocè restringit Cardiidae Paràlic-salobrós 
Cerithidae 
Caràcies 
Foraminífers bentolitorals esquizohalins 
(Ammonia, Elphidium) 

